hotchpotch/miracl-hf-unified huggingface dataset:
नोएडा इंस्टीट्यूट ऑफ इंजीनियरिंग और प्रौद्योगिकी
यह एक आत्म संस्थान वित्तपोषित है जो 2001 में इस क्षेत्र में अग्रणी शैक्षिक समाज के बारे में, सिटी शैक्षिक और सामाजिक कल्याण सोसायटी (CESWS)  संस्थान द्वारा निर्धारित सभी मापदंडों में excels एआईसीटीई और महामाया तकनीकी विश्वविद्यालय नोएडा सभी संस्थान द्वारा पाठ्यक्रमों की पेशकश [[एआईसीटीई] दो और] द्वारा अनुमोदित कर रहे हैं। विभागों का राष्ट्रीय प्रत्यायन बोर्ड (एनबीए) द्वारा मान्यता प्राप्त किया गया है। [[चित्र:Noida_Institute_of_Engineering_and_Technology(NIET)-Entrance_of_Institute.jpg|left|thumb||NIET]]
[[चित्र:Noida_Institute_of_Engineering_and_Technology(NIET)-Office.jpg|right|thumb]] [[चित्र:Niet pic.jpg|thumb|NIET कैंपस]] नोएडा इंस्टीट्यूट ऑफ इंजीनियरिंग एंड टेक्नोलॉजी में स्थित है [[ग्रेटर नोएडा]] औरहरे - भरे ambiance सभी around.The संस्थान एक पुस्तकालय है जिसमें से अधिक पर कब्जा है और exams.It 1200 से अधिक computers.The संस्थान प्रदान करता है के साथ परिसरों भर में 6 अलग कंप्यूटर प्रयोगशालाओं के दौरान 24 घंटे खुला हैनोएडा, ग्रेटर नोएडा, गाजियाबाद और Delhi.NIET के कुछ हिस्से के सभी भागों के लिए परिवहन सुविधा एक बहुत अच्छा स्थान रिकॉर्ड रखती है
बी टेक (बैचलर ऑफ टेक्नोलॉजी) पाठ्यक्रम की पेशकश कर रहे हैं:
[[चित्र:niet chandrasen.jpg|thumb|right|Chandrasen Hostel(Boys Hostel)]] संस्थान दोनों लड़कियों और लड़कों को जो वाईफ़ाई गड़बड़ facility.The छात्रावास के साथ सक्षम है के लिए एक छात्रावास परिसर दौर-the-घड़ी सुरक्षा व्यवस्था प्रदान करता है।
संस्थान 2010 में और 2011 में 56 कंपनियों (जून) के बारे में 120 भर्ती कंपनियों पर एक बहुत अच्छा स्थान रिकॉर्ड रखती है
फ़रमान
फ़रमान राजा या बादशाह द्वारा जारी की जाने वाली प्राचीन राजाज्ञा का प्रकार है, जो लिखित रूप में जारी की जाती थी।
जुमातुल विदा
जुमातुल विदा (अरबी में: جمعۃ الوداع, उच्चारण: "जुमुअतुल वदाअ", शाब्दिक अर्थ: "छूटने या छोड़कर जाने वाला जुमे का दिन") मुसलमानों के पवित्र महीने रमज़ान के अंतिम जुमे (शुक्रवार) के दिन को कहते हैं। यूँ तो रमज़ान का पूरा महीना रोज़ों के कारण अपना महत्व रखता है और जुमे के दिन का विशेष रूप से दोपहर के समय नमाज़ के कारण अपना महत्व है, चूँकि सप्ताह का यह दिन इस पवित्र महीने के अन्त में आ रहा होता है, इसलिए लोग इसे अति-महत्वपूर्ण मानते हैं।
रमज़ान के आख़िरी जुमे के मौक़े पर मस्जिदों में दोपहर को जुमातुल विदा की नमाज़ अदा की जाती है। इस विशेष नमाज़ से पहले मस्जिदों के पेश इमाम जुमातुल-विदा का ख़ुत़्बा (उपदेशिक प्रसंग) पढ़ते हैं और नमाज़ के बाद अमन और ख़ुशहाली की दुआएँ माँगी जाती हैं। भारत में अधिकतर दरगाहों से जुड़ी कई एक मस्जिदें हैं, इसलिए लोग वहाँ पर भी नमाज़ पढ़ते हैं।
मुंशी सदासुखलाल
मुंशी सदासुखलाल (1746 - 1824) हिन्दी लेखक थे। खड़ी बोली के प्रारंभिक गद्यलेखकों में उनका ऐतिहासिक महत्व है। फारसी एवं उर्दू के लेखक और कवि होते हुए भी इन्होंने तत्कालीन शिष्ट लोगों के व्यवहार की भाषा को अपने गद्य-लेखन-कार्य के लिए अपनाया। इस भाषा में संस्कृत के तत्सम शब्दों का प्रयोग करके भाषा के जिस रूप को इन्होंने उपस्थित किया, उसमें खड़ी बोली के भावी साहित्यिक रूप का आभास मिलता है। अंग्रेजों के प्रभाव से मुक्त इन्होंने उस गद्य परम्परा का अनुसरण किया जो रामप्रसाद 'निरंजनी' तथा दौलतराम से चली आ रही थी।
दिल्ली निवासी मुंशी सदासुखलाल सरल स्वभाव के हरिभक्त थे। सन्‌ 1793 के लगभग ये कंपनी सरकार की नौकरी में चुनार के तहसीलदार थे। बाद में नौकरी छोड़कर प्रयाग निवासी हो गए और अपना समय कथा वार्ता एवं हरिचर्चा में व्यतीत करने लगे। आपने श्रीमद्भागवद् का अनुवाद 'सुखसागर' नाम से किया। अपनी रचना 'मुतख़बुत्तवारीख' में अपना जीवनवृतान्त लिखा है।
खड़ी बोली का यह रूप 'भाखा' नाम से संबोधित किया जाता था। इसके प्रति इनका अगाध स्नेह था। इसीलिए फारसी मिश्रित गद्य की प्रतिष्ठा होते हुए देख इन्होंने खेद प्रकट करते हुए लिखा था 'रस्मोरिवाज भाखा का दुनिया से उठ गया'। लल्लू लाल तथा सदल मिश्र ने अंग्रेजों की अधीनता में फोर्ट विलियम कालेज में गद्यरचना की। इनकी तथा मुंशी इंशाउल्ला खाँ की स्वतंत्र रूप से 'स्वांतःसुखाय' गद्यरचना थी। इन चारों प्रारंभिक गद्यलेखकों की भाषा का तुलनात्मक अध्ययन करने पर हम देखते हैं कि लल्लूलाल की भाषा में ब्रजभाषा के रूपों की भरमार है। पद्यमय वाक्यविन्यास और तुकबंदियाँ होने के कारण वह व्यवहारानुकूल और संबद्ध विचारों को व्यक्त करने में यथेष्ट सक्षम नहीं है। यद्यपि मुंशी इंशाउल्ला खाँ ने 'हिंदवी छुट किसी बोली का पुट न रहे' के अपने कथनानुसार हिंदी के अतिरिक्त किसी भाषा का पुट न रखने का निश्चय किया था, फिर भी अपने लेखनकौशल के प्रदर्शन की धुन में चुलबुली भाषा में उर्दू के ढंग का वाक्यविन्यास रखने और सानुप्रास विराम की छटा दिखाने के लोभ का वे त्याग न कर सके। अतः इन चारों प्रारंभिक गद्यलेखकों में व्यवहारानुकूल गद्य लिखने का प्रयास सदासुखलाल तथा सदल मिश्र में ही दृष्टिगोचर होता है। परन्तु इन दोनों गद्यलेखकों में कुछ ऐसे दोष रह गए थे जिनसे इनकी गद्यपरंपरा का आगे अनुसरण न किया जा सका तथा इनका गद्य, गद्य साहित्य के इतिहास में ऐतिहासिक उल्लेख मात्र करने के लिए रह गया।
मुंशी सदासुखलाल की भाषा शिष्ट होते हुए भी पंडिताऊपन लिए हुए थी। उसमें 'जो है सो है' 'निज रूप में लय हूजिये' 'बहुत जाधा चूक हुई' स्वभाव करके दैत्य कहाए', 'उन्हीं लोगों से बन आवे है' जैसे रूपों का बाहुल्य है। इसी प्रकार सदल मिश्र की भाषा में पूर्वीपन है। उनकी भाषा का एक नमूना देखिए-
श्री हिन्दी साहित्य समिति, भरतपुर
श्री हिन्दी साहित्य समिति, भरतपुर की स्थापना सन १९१२ में हुई थी। प्रथम अध्यक्ष ओंकार सिंह परमार व प्रथम मंत्री अधिकारी जगन्नाथ दास विद्यारत्न निर्वाचित हुए।
श्री हिंदी साहित्य समिति, भरतपुर की स्थापना हिंदी भाषा एवं देवनागरी लिपि के उन्नयन, हिंदी साहित्य एवं भारतीय संस्कृति के संरक्षण एवं विकास तथा हिंदी के प्राचीन ग्रंथो की खोजकर उन्हें संग्रहित करने तथा उन्हें सुरक्षित रखने के प्रमुख उद्देश्य से की गई। इन उद्देश्यो को दृष्टिगत रखते हुए समिति अपने जन्म के प्रारंभ से ही एक पुस्तकालय तथा एक वाचनालय का नियमित संचालन कर रही है।
भारतवर्ष के इतिहास में भरतपुर का नाम महाराजा सूरजमल एवं महाराजा जवाहर सिंह जैसे दुर्जेय वीरो के लिए ही नही अपितु सोमनाथ एवं सूदन जैसे उच्चकोटि के कवियों के लिए भी चिरचर्चित रहा है। भरतपुर का दुर्जेय दुर्ग, जहाँ पर लार्डलेक की सेना को चार बार पराजय का मुख देखना पड़ा, अजेय लोहागढ़ के नाम से सुविख्यात है। अंग्रेजों के साथ भीषण युद्ध में अपनी अप्रतिम वीरता प्रदर्शित करने के कारण ही भरतपुर में यह उक्ति विख्यात हो गई –
ऐसा वीरभाव सम्पन्न भरतपुर राजस्थान राज्य के ३३ जिलों में से एक है। यह राजस्थान का 'पूर्वी सिंहद्वार' कहलाता है। यही पर श्रावण शुक्ला १ संवत १९६९, १३ अगस्त १९१२ को श्री हिंदी साहित्य समिति भरतपुर की स्थापना हुई। इसके प्रथम अध्यक्ष श्री ओंकार सिंह परमार तथा प्रथम मंत्री श्री अधिकारी जगन्नाथ दास विद्यारत्न निर्वाचित हुए।
तब से अब तक हुए आयोजनों में देश की अनेक विभूतियां समिति आईं। इनमें सरोजनी नायडू, कवि रविन्द्र नाथ टैगोर, मदन मोहन मालवीय, राजर्षि पुरुषोत्तम दास टंडन, मोरारजी देसाई, जयप्रकाश नारायण, हरिभाऊ उपाध्याय, जैनेंद्र कुमार, मुराई नोविस्ता जापान, अली अहमद नाटककार पाकिस्तान, सेठ गोविंददास, सत्य भक्त, कमलारत्नम, वियोगी हरि, काका कालेलकर, रूस के हिन्दी विद्वान डॉ॰ बारान्निकोब, डॉ॰ सम्पूर्णानंद, मोहनलाल सुखाडिय़ा, हरिवंशराय बच्चन, डॉ॰ राममनोहर लोहिया आदि। इसके अलावा समिति को सुविख्यात दार्शनिक डॉ॰ रामानंद तिवारी, डॉ॰ गुरुदत्त सोलंकी और डॉ॰ रामगोपाल शर्मा आदि का सानिध्य प्राप्त रहा।
जर्सी अवरोध
कंक्रीट अवरोध या जर्सी अवरोध, प्रमापीय कंक्रीट से निर्मित, व्यापक रूप से प्रयोग होने वाले यातायात अवरोध हैं, जिनका प्रयोग यातायात को, विभिन्न लेनों में निर्देशित करने, रोकने या फिर मार्ग परिवर्तन के लिए किया जाता है।
इस अवरोध को संयुक्त राज्य अमेरिका के न्यू जर्सी, स्थित स्टीवेंस प्रौद्योगिकी संस्थान द्वारा, राजमार्ग की विभिन्न लेनों में भेद करने के लिए विकसित किया गया था इसी कारण इसका नाम जर्सी अवरोध पड़ा है। उनके द्वारा विकसित अवरोध कंक्रीट से बना था जिसकी ऊँचाई 90 से 150 सेमी थी और एक अवरोध का वजन एक टन (1000 किग्रा) के लगभग था।
इन अवरोधों का प्रयोग मुख्यत: दो कारणों से किया जाता है पहला, विपरीत दिशा से आते वाहन यदि अनियंत्रित होकर सामने की टक्कर मारें तो दोनों के बीच स्थित अवरोध अपने विशेष "उत्तल" डिज़ाइन के कारण उन्हें वापस उनकी यातायात लेन में ढकेल देता है क्योंकि इस अवस्था में सबसे पहले लचीले टायर इनके संपर्क में आते हैं और वाहन एक दूसरे के ऊपर चढ़ने से बच जाते है जिसके कारण वाहन और सवारों दोनों को ही अधिक नुकसान नहीं होता है।
दूसरा कारण; यह राजमार्ग निर्माण के समय यातायात के मार्ग को परिवर्तित करने और पैदल यात्रियों को सुरक्षा देने में भी काम आता है। इसके अतिरिक्त इन अवरोधों को आजकल आतंक की घटनाओं का सामना करने में एक सुरक्षा आवरण के रूप में भी प्रयोग किया जा रहा है।
आजकल इन अवरोधों को प्लास्टिक से भी बनाया जाता है जो बीच से खोखले होते हैं और इनके बीच रेत और पानी भरकर इन्हें भारी बनाया जाता है। इन प्लास्टिक अवरोधों को उन स्थानों पर प्रयोग किया जाता है जहां यातायात को अस्थायी रूप से निर्देशित करने की आवश्यकता होती है जैसे टोल ब्रिज। अमेरिका में इन्हें के-रेल भी कहा जाता है।
तीन फेज विद्युत शक्ति
तीन फेजी विद्युत शक्ति या त्रिकला विद्युत शक्ति (Three-phase electric power) वर्तमान समय में प्रत्यावर्ती धारा टेसला]] द्वारा सन १८८७-१८८८ में किया गया था।
तीन फेज प्रणाली में तीन तार ( होते हैं जिनमें से बहने वाली प्रत्यावर्ती धाराएं सामान कला (फेज) में न होकर परस्पर १२० डिग्री कलांतर पर होती हैं। ये तीनों एक ही आवृत्ति हैं। कलांतर से मतलब यह है कि ये धाराएं अलग-अलग समय पर अपने अधिकतम मान वाले बिंदु पर होती हैं, एक ही समय पर नहीं। अर्थात यदि पहली धारा का अधिकतम बिंदु 0 (शून्य) समय पर आता है तो दूसरी का T/3 पर और तीसरी का 2T/3 समय पर; जहां प्रत्यावर्ती धारा का आवर्तकाल है। (आवर्तकाल = १ / आवृत्ति)
तीन फेजी प्रणाली में एक चौथा तार भी हो सकता है जिसे न्यूट्रल (neutral) तार कहते हैं।
उपरोक्त सभी गुण ३, ६, ९, १२ (आदि) फेज वाले सभी प्रणालियों में भी संभव हैं जिनमें तीन फेज सबसे सरल है।
अधिकांश घरेलू लोड एकफेजी होते हैं (जैसे बल्ब, कपड़ा प्रेस करने की इस्तरी, हीटर आदि)। अधिकांश देशों में तीन फेजी शक्ति घरों में नहीं जाती बल्कि कोई एक फेज और न्यूट्रल (तथा अर्थ) ही घरों में आता है। (दूसरा फेज, दूसरे घरों में भेजा जाता है)
तीन फेजों के लिए प्रायः तीन अलग-अलग रंगों के तारों (केबल) का प्रयोग किया जाता है। भारत में लाला, पीला और नीला रंग इन तीन फेजों के प्रतीक हैं। न्यूट्रल को काले रंग से तथा अर्थ को हलके हरे रंग के तार से लिया जाता है।
तीन फेज वाली किसी राशि (वोल्टता, धारा आदि) के तीनों फेजों को निम्नलिखित रूप नें निरुपित कर सकते हैं-
यदि G = G = G तो प्रणाली को 'संतुलित' (balanced) कहा जता है, अन्यथा 'असंतुलित' (unbalanced)।
निम्नलिखित तीन-फेजी प्रणाली में कला-अनुक्रम formula_4, formula_5, formula_6, formula_4, …, है।
किन्तु निम्नलिखित प्रणाली में फेज अनुक्रम formula_4, formula_6, formula_5, formula_4, …, है।
कुछ प्रकार के तीन फेजी लोडों के लिए कला-अनुक्रम (फेज सेक्वेन्स) बदलने से भारी गड़बड़ी हो सकती है। उदाहरण के लिए, किसी ३-फेजी प्रेरण मोटर में फेज-अनुक्रम बदल दिया जाय तो वह पहले की तुलना में उलटी दिशा में घूमने लगेगी। ध्यातव्य है कि कला अनुक्रम बदलने के लिए केवल किन्हीं दो फेजों को आपस में बदलना होता है (तीनों फेजों को नहीं)। इसी प्रकार, तीन फेज से जुड़ा कोई पॉवर कन्वर्टर जिसमें SCR लगा हो (जैसे एसी-से-एसी परिवर्तक, एसी-से-डीसी परिवर्तक आदि) भी गलत काम कर सकता है या खराब हो सकता है, यदि उसको दी जाने वाली तीन-फेजी विद्युत का कला-अनुक्रम बदल दिया जाय। किन्तु यदि उस पॉवर कन्वर्टर की इलेक्ट्रॉनिकी बुद्धिमान हो तो कला का अनुक्रम बदलने पर भी ठीक से काम करता रहेगा और कोई समस्या नहीं आयेगी।
किसी संतुलित तीन-फेजी प्रणाली द्वारा दी गयी विद्युत शक्ति = formula_18 जहाँ
जहाँ अधिक शक्ति (लगभग १ किलोवाट से अधिक) की आवश्यकता होती है वहाँ तीन फेज विद्युत ही दी जाती है। प्रमुख तीन फेजी लोड ये हैं-
Electrican
धोलका
https://web.archive.org/web/20110811071038/http://www.dholkanagarpalika.com/
बगोदरा
बगोदरा (गुजराती: બગોદરા), भारत के राज्य गुजरात के अहमदाबाद जिले के बावला तालुका में स्थित एक गांव है। बगोदरा अपने तालुक नगर बावला से 27.59 किमी की दूरी पर स्थित है। बगोदरा की दूरी अहमदाबाद शहर से 60.04 किमी और गुजरात की राजधानी गांधीनगर से 80 किमी है। बावला तालुका में इस गांव के समीप स्थित अन्य गाँव हैं: अदरोदा, बल्दाना, भायला, चियादा, देवढोलेरा, धनवदा, ढेढल, दुर्गी, गंगद, हसननगर, जुवल रूपवती, आदि।
भाल प्रदेश
भाल प्रदेश, भारतीय राज्य गुजरात, के दो जिलों भावनगर (गुजराती : ભાવનગર) और अहमदाबाद (गुजराती: અમદાવાદ) की राजनीतिक सीमाओं में फैला क्षेत्र है। भाल नाम संभवत: संस्कृत शब्द भाल (गुजराती: ભાલ; हिन्दी: भाल) से जिसका अर्थ माथा होता है, से उत्पन्न हुआ है। इस क्षेत्र को यह नाम शायद इसलिए दिया गया है क्योंकि लगभग यह पूरा क्षेत्र समतल है और, इसकी मिट्टी में किसी भी प्रकार के पत्थर, कंकड़ या बजरी का आभाव है।
केंद्रीय विद्युत प्राधिकरण (भारत)
केन्द्रीय विद्युत प्राधिकरण (Central Electricity Authority of India / के.वि.प्रा) भारत का विद्युत अधिनियम, 2003 की धारा 70 द्वारा प्रतिस्थापित निरसित विद्युत (आपूर्ति) अधिनियम, 1948 की धारा 3(1) के अधीन मूल रूप से गठित एक सांविधिक संगठन है। इसकी स्थापना वर्ष 1951 में अंशकालिक निकाय के रूप में की गई थी और वर्ष 1975 में इसे पूर्णकालिक निकाय बनाया गया।
केन्द्रीय विद्युत प्राधिकरण के कार्य एवं कर्तव्य विद्युत अधिनियम 2003 की धारा 73 के अधीन वर्णित है। इसके अतिरिक्त केन्द्रीय विद्युत प्राधिकरण को अधिनियम की धाराओं 3, 7, 8, 53, 55 और 177 के अधीन भी कई अन्य कार्यों का निर्वहन करना होता है।
केंद्रीय भवन अनुसंधान संस्‍थान, रुड़की
केंद्रीय भवन अनुसंधान संस्‍थान (Central Building Research Institute (CBRI)) की स्‍थापना भारत में भवन-निर्माण विज्ञान तथा प्रौद्योगिकी के उत्‍पादन, दोहन तथा बढावा देने के उद्देश्‍य से की गई थी।
यह संस्‍थान अपने आरंभ काल 1947 से ही भवन-निर्माण तथा निर्माण सामग्री उद्योगों में निर्माण सामग्रियों, ग्रामीण तथा शहरी आवास, ऊर्जा संरक्षण, दक्षता, अग्नि जोखिमों, संरचनात्‍मक तथा नींव समस्‍याओं व आपदा न्‍यूनीकरण से संबंधित समस्‍याओं के यथासमय, समुचित तथा मितव्‍ययी समाधान ढूंढने में सहायता करता रहा है।
संस्‍थान ने अंतराष्‍ट्रीय निकायों जैसे - सी आई बी, नीदरलैंड, टी डब्‍ल्‍यू ए एस, इटली, बी आर ई, इंग्‍लैड, ए एस टी एम, यू एस ए, सी एस आई आर ओ, आस्‍ट्रेलिया, आर आई एल ई एम, फ्रांस, बी आर एस, कनाडा तथा यू एन सी एच एस नैरोबी, केन्‍या से संपर्क बनाए रखा है।
संस्‍थान राष्‍ट्रीय स्‍तर पर भी बी एम टी पी सी, हडको, विज्ञान तथा प्रौद्योगिकी विभाग, शहरी विकास मंत्रालय, ग्रामीण क्षेत्र मंत्रालय, राज्‍य सरकारों के आवास बोर्डों तथा सोसाइटियों, इंजीनियरी तथा शैक्षणिक संस्‍थाओं, निर्माण तथा निर्माण सामग्री उद्योगों से भी निकट संपर्क में रहा है।
देश में भवन निर्माण विज्ञान के सभी क्षेत्रों में आने वाली समस्‍याओं के समाधान के लिए अनुप्रयुक्‍त तथा मूल अनुसंधान का कार्य करना:भवन तथा आवास के सभी पहलुओं पर अनुसंधान एवं विकास करना तथा भवन निर्माण उद्योग की आपदा न्‍यूनीकरण सहित सभी प्रकार के भवनों में मितव्‍ययिता, सुखदता, कार्यात्‍मक दक्षता, गति, निर्माण में उत्‍पादकता, पर्यावरण बचाव तथा ऊर्जा संरक्षण व नियोजन, अभिकल्‍पन, नींवों, सामग्रियों तथा निर्माण में आने वाली समस्‍याओं के समाधान में सहायता करना।
सी बी आर आई का कार्य भवन-निर्माण, हैबिटाट नियोजन सहित भवन निर्माण सामग्रियां, निर्माण प्रोद्योगिकी, अग्नि इंजीनियरी तथा आपदा न्‍यूनीकरण संरचना के प्राय सभी क्षेत्रों के समाधान उपलब्‍ध कराने के लिए विश्‍व स्‍तर का ज्ञान आधार तैयार करना है।
विष्णुपुर, बाँकुड़ा
विष्णुपुर (Bishnupur) भारत के पश्चिम बंगाल राज्य के बाँकुड़ा ज़िले में स्थित एक शहर है। राष्ट्रीय राजमार्ग १४ यहाँ से गुज़रता है।
विष्णुपुर एक प्रसिद्ध शहर है। कभी मल्ल राजाओं की राजधानी रहा बांकुड़ा (पश्चिम बंगाल) का विष्णुपुर शहर टेराकोटा के मंदिरों, बालूचरी साड़ियों व पीतल की सजावटी वस्तुओं के अलावा हर साल दिसंबर के आखिरी सप्ताह में लगने वाले मेले के लिए भी मशहूर है। यह मेला कला व संस्कृति का अनोखा संगम है। यहां दूर-दूर से अपना हुनर दिखाने कलाकार आते हैं तो उनकी कला के पारखी पर्यटक भी आते हैं। साल के आखिरी सप्ताह के दौरान पूरा शहर उत्सव के रंगों में रंग जाता है। मल्ल राजाओं के नाम पर इसे 'मल्लभूमि' भी कहा जाता था। यहां लगभग एक हजार वर्षों तक इन राजाओं का शासन रहा। उस दौरान विष्णुपुर में टेराकोटा व हस्तकला को तो बढ़ावा मिला ही, भारतीय शास्त्रीय संगीत का विष्णुपुर घराना भी काफी फला-फूला। वैष्णव धर्म के अनुयायी इन मल्ल राजाओं ने 17वीं व 18वीं सदी में जो मशहूर टेराकोटा मंदिर बनवाए थे, वे आज भी शान से सिर उठाए खड़े हैं। यहां के मंदिर बंगाल की वास्तुकला की जीती-जागती मिसाल हैं।
पश्चिम बंगाल की राजधानी कोलकाता से कोई दो सौ किमी दूर बसा यह शहर राज्य के प्रमुख पर्यटनस्थलों में शामिल है। खासकर मेले के दौरान तो यहां काफी भीड़ जुटती है। मल्ल राजा वीर हंबीर और उनके उत्तराधिकारियों- राजा रघुनाथ सिंघा व वीर सिंघा ने विष्णुपुर को तत्कालीन बंगाल का प्रमुख सांस्कृतिक केंद्र बनाने में अहम भूमिका निभाई थी। शहर के ज्यादातर मंदिर भी उसी दौरान बनवाए गए।
यहां स्थित रासमंच पिरामिड की शक्ल में ईंटों से बना सबसे पुराना मंदिर है। 16वीं सदी में राजा वीर हंबीरा ने इसका निर्माण कराया था। उस समय रास उत्सव के दौरान पूरे शहर की मूर्तियां इसी मंदिर में लाकर रख दी जाती थीं और दूर-दूर से लोग इनको देखने के लिए उमड़ पड़ते थे। इस मंदिर में टेराकोटा की सजावट की गई है जो आज भी पर्यटकों को लुभाती है। इसकी दीवारों पर रामायण, महाभारत व पुराणों के श्लोक खुदाई के जरिए लिखे गए हैं। इसी तरह 17वीं सदी में राजा रघुनाथ सिंघा के बनवाए जोरबंगला मंदिर में भी टेराकोटा की खुदाई की गई है। शहर में इस तरह के इतने मंदिर हैं कि इसे मंदिरों का शहर भी कहा जा सकता है।
टेराकोटा विष्णुपुर की पहचान है। यहां इससे बने बर्तनों के अलावा सजावट की चीजें भी मिलती हैं। मेले में तो एक सिरे से यही दुकानें नजर आती हैं। इसके अलावा पीतल के बने सामान भी यहां खूब बनते व बिकते हैं। इन चीजों के अलावा यहां बनी बालूचरी साड़ियां देश ही नहीं बल्कि पूरी दुनिया में मशहूर हैं। इन साड़ियों पर महाभारत व रामायण के दृश्यों के अलावा कई अन्य दृश्य कढ़ाई के जरिए उकेरे जाते हैं। बालूचरी साड़ियां किसी परिचय की मोहताज नहीं हैं। देश ही नहीं बल्कि विदेशों में भी इन साड़ियों ने अपनी अलग पहचान कायम की है।
बालूचरी साड़ी
बालूचरी साड़ियां पश्चिम बंगाल के विष्णुपुर व मुर्शिदाबाद में बनती हैं। सन् १९६५ से बनारस में भी बालूचरी साड़ियों का निर्माण होने लगा। ये भारत ही नहीं बल्कि पूरे विश्व में मशहूर हैं। इन साड़ियों पर महाभारत व रामायण के दृश्यों के अलावा कई अन्य दृश्य कढ़ाई के जरिए उकेरे जाते हैं। देश ही नहीं बल्कि विदेशों में भी इन साड़ियों ने अपनी अलग पहचान कायम की है। एक बालूचरी साड़ी बनाने में कम से कम एक सप्ताह का वक्त लगता है। दो लोग मिल कर इसे बनाते हैं।
पश्चिम बंगाल के मुर्शिदाबाद जिले के बालूचर गाँव में शुरूआत करने वाली बालूचरी साड़ियों ने बीती दो सदियों के दौरान एक लंबा सफर तय किया है। नवाब मुर्शीद अली खान 18वीं सदी में बालूचरी साड़ी की कला को ढाका से मुर्शिदाबाद ले आए थे। उन्होंने इसे काफी बढ़ावा दिया। बाद में गंगा नदी की बाढ़ में बालूचर गाँव के डूब जाने के बाद यह कला बांकुड़ा जिले के विष्णुपुर पहुँची। अब विष्णुपुर व बालूचरी एक-दूसरे के पर्याय बन गए हैं। पहले विष्णुपुर में मल्ल राजाओं का शासन था। उस दौरान यह कला अपने निखार पर थी। मल्ल राजाओं ने इलाके में टेराकोटा कला को काफी बढ़ावा दिया था। वहाँ टेराकोटा के मंदिर हर गली में बिखरे पड़े हैं। बालूचरी साड़ियों पर भी इन मंदिरों का असर साफ नजर आता है। इन साड़ियों की खासियत यह है कि इन पर पौराणिक गाथाएं बुनी होती हैं। कहीं द्रौपदी के विवाह का प्रसंग है तो कहीं राधा-कृष्ण के प्रेम का। महाभारत के युध्द के दौरान अर्जुन को गीता का उपदेश देते हुए भगवान कृष्ण की तस्वीर भी इन साड़ियों पर नजर आती है। पूर्व में मुगल व युरोपियन पल्लू (आँचल) में चौंहसिया (चौकोर) व बीच में कलगा लगाकर सजाया जाता था। इस साड़ी की बुनाई में कम से कम तीन व्यक्तियों को लगना पड़ता था क्योंकि इसमें तीन तरह के डिज़ाइन बेल, बादशाह, बूटा एक साथ चलते हैं तथा इस साड़ी को तैयार होने में लगभग एक महीना लग जाता है।
लेकिन रेशम के बारीक धागों से इन कहानियों को साड़ी पर उकेरना कोई आसान नहीं है। दो मजदूर मिल कर एक सप्ताह में एक साड़ी तैयार करते हैं। काम की बारीकी के हिसाब से उस साड़ी की कीमत एक से दस हजार रुपए तक होती है। लेकिन बुनकरों या कलाकारों को इसका फायदा नहीं मिल पाता।
बुनाई के बाद साड़ियों पर चमक लाने के लिए उनकी पालिश की जाती है। किसी जमाने में यह साड़ियां बंगाल के रईस या जमीदार घरानों की महिलाएं ही पहनतीं थी। अब भी शादी-ब्याह के मौकों पर यह साड़ी पहनी जाती है।
विष्णुपुर में अगस्त में एक साँप उत्सव भी आयोजित किया जाता है। कोलकाता से विष्णुपुर पहुँचने के लिए कई ट्रेनें और बसें चलती हैं जो लगभग चार घंटे में पर्यटकों को यहाँ पहुँचा देती हैं। विष्णुपुर मेले के दौरान पाँच दिनों तक सांस्कृतिक कार्यक्रम भी आयोजित किए जाते हैं। यहाँ मेले के प्रति पर्यटकों की बढ़ती दिलचस्पी को ध्यान में रखते हुए कई नए होटल बन गए हैं। इसलिए रहने की कोई दिक्कत नहीं है।
चौराहा (1994 फ़िल्म)
चौराहा 1994 में बनी हिन्दी भाषा की फिल्म है।
ज़ख्मों का हिसाब (1993 फ़िल्म)
ज़ख्मों का हिसाब 1993 में बनी हिन्दी भाषा की फिल्म है।
मुकाबला (1993 फ़िल्म)
मुकाबला 1993 की टी. रामा राव द्वारा निर्देशित हिन्दी भाषा की फिल्म है। गोविन्दा, करिश्मा कपूर, आदित्य पंचोली और परेश रावल मुख्य अभिनेता है। अन्य कलाकारों में शक्ति कपूर, असरानी, अरुणा ईरानी और फरहा शामिल हैं। यह 1992 की तेलुगू फिल्म "पुलिस ब्रदर्स" की रीमेक है।
सूरज (गोविन्दा) और दीपक (आदित्य पंचोली) अपने विधुर पिता के साथ एक गांव में एक गरीब जीवनशैली जीते हैं। उनके पिता ने हमेशा उन्हें ईमानदार होना सिखाया है। दोनों शहर चले जाते हैं और पुलिस बल में रोजगार पाते हैं। सूरज एक हवलदार और दीपक एक यातायात कांस्टेबल है। सूरज ईमानदारी से और परिश्रमपूर्वक अपना काम करता है और अक्सर इंस्पेक्टर वाघमारे द्वारा उसे डाँटा जाता है।
फिर सूरज और दीपक के बीच मतभेद उठते हैं जब बाद में दीपक आरोपी नरेंद्र खन्ना के पक्ष में गवाही देने के लिए आता है, जिसे सूरज ने एक आदमी की हत्या के लिए गिरफ्तार किया था। चीजें उबाल लेती हैं जब सोनी के पति की दिनदहाड़े में क्रूरता से हत्या कर दी जाती है। जब शैतान चौकी और काला चौकी दोनों के अधिकारी जाँच करने से इनकार करते हैं और न ही इस हत्याकांड को पंजीकृत करते हैं, तो वह मामलों को अपने हाथों में लेने का फैसला करती है।
जीने दो (1990 फ़िल्म)
जीने दो 1990 में बनी हिन्दी भाषा की फिल्म है।
सोनम
सोनम हिन्दी फ़िल्मों की एक अभिनेत्री हैं।
सोनम को उनके माता-पिता (मुशीर खान - पिता और तलत खान- माँ) ने "बख्तावर" नाम दिया था। "सोनम" उसका स्क्रीन-नाम है, जिसे कथित तौर पर यश चोपड़ा ने भारतीय फिल्म उद्योग में अधिक विपणन योग्य बनाया है।
1988 की फिल्म विजय में यश चोपड़ा द्वारा लॉन्च किए जाने के बाद उन्होंने पहली बार बॉलीवुड इंडस्ट्री में प्रवेश किया। वह उस समय सिर्फ 19 साल की थी। उन्होंने 1989 की फिल्म त्रिदेव के साथ प्रसिद्धि के लिए शूटिंग की, जहां लोकप्रिय गीत ओये ओए ... तिरची टोपी वाले का चित्रण किया गया और उन्हें एक सेक्स सिंबल के रूप में स्थापित किया गया।
1991 में त्रिदेव और विश्वात्मा में निर्देशन कर चुके राजीव राय से शादी करने के बाद, सोनम ने उद्योग छोड़ दिया। उनके बेटे का जन्म मई 1993 में हुआ, जिसका नाम गौरव राय था। उनके ससुर सफल फिल्म निर्माता गुलशन राय थे। 1997 में मुंबई संगठित अपराध के नेता अबु सालेम के लिए काम करने वाले बंदूकधारियों द्वारा उसके जीवन पर एक प्रयास के बाद उसे राजीव राय के साथ भारत छोड़ना पड़ा।
कुछ साल पहले फिर से मुंबई स्थानांतरित होने से पहले यह युगल लॉस एंजिल्स और फिर स्विट्जरलैंड में बस गए। हालांकि, वे 2001 से अलग-अलग रह रहे हैं। सोनम और राजीव ने अलग होने के 15 साल बाद तलाक ले लिया।
2017 में, सोनम ने दूसरी बार व्यवसायी और तलाकशुदा मुरली पोडुवल से शादी की।
हार जीत (1990 फ़िल्म)
हार जीत 1990 में बनी हिन्दी भाषा की फिल्म है।
हमारा खानदान (1988 फ़िल्म)
हमारा खानदान 1988 में बनी हिन्दी भाषा की फ़िल्म है।
टेराकोटा
टैराकोटा (इतालवी भाषा : "पकी मिट्टी") एक सेरामिक है। इससे बर्तन, पाइप, सतह के अलंकरण जो कि इमारतोइं में होते हैं, आदि किये जाते हैं।  टेराकोटा एक विशेष प्रकार का मृतिका है, जिसे powder glass, crushed pottry,silica,alumina,magnesia इत्यादि को मिलाकर बनाया जाता है।
नोट- टेराकोटा को muffle furnace में पकाते है।
मिट्टी की मूर्तियां बनाने की कला | राजस्थान में टेराकोटा का मुख्य केंद्र मोलेला गांव(राजसमंद जिला) है
मिट्टी के बर्तन, दीपक, मटकी , साजो सामान और रखरखाव के साधन
टैराकोटा का रंग लाल और भूरा के बीच होता है।
(1) porous terracotta (2) polished terracotaaAkakh Mahesh choudhary
नसीब अपना अपना (1986 फ़िल्म)
नसीब अपना अपना 1986 में बनी हिन्दी भाषा की फिल्म है।
फासले (1985 फ़िल्म)
फासले 1985 में बनी हिन्दी भाषा की फ़िल्म है।
बिखरे मोती (1971 फ़िल्म)
बिखरे मोती 1971 में बनी हिन्दी भाषा की फिल्म है।
एक्रिलामाइड
एक्रिलामाइड (Acrylamide) या 'एक्रिल एमाइड' (acrylic amide) एक रासायनिक यौगिक है जिसका रासायनिक सूत्र C3H5NO. इसका IUPAC नाम prop-2-enamide है। यह गंधहीन क्रिस्टलीय पदार्थ है जो जल, एथेनॉल, ईथर और क्लोरोफॉर्म में घुलनशील है।
एक्रिलामाइड तमाम तरह के भोजनों में उनके पकाए जाने के दौरान प्राकृतिक रूप से उत्‍पन्‍न होता है जिसमें कॉफी, चॉकलेट, बादाम, फ्रेंच फ्राइज़, क्रैकर्स, आलू के चिप्‍स, अनाज, ब्रेड और यहां तक कि कुछ फल और सब्जियां भी शामिल हैं। एक्रिलामाइड भोजन में तब से मौजूद है जब से इंसानों ने भोजन पकाना शुरू किया, किन्‍तु अप्रैल 2002 तक, जब स्‍वीडिश वैज्ञानिकों के एक समूह ने शोध प्रस्‍तुत किया जिसमें कुछ बेक्‍ड एवं फ्राइड फूड्स में यौगिक के दर्शनीय स्‍तरों का पता लगाया गया था, भोजन में इसके होने की जानकारी नहीं थी। स्‍वीडिश अध्‍ययन से पूर्व, एक्रिलामाइड के लिए भोजन का विश्‍लेषण नहीं किया गया क्‍योंकि इसे न तो संघटक के रूप में प्रयोग किया जाता था और न ही भोजन के अवयव के रूप में इसकी जानकारी थी।
मुरलीधर चन्द्रकान्त भंडारे
मुरलीधर चंद्रकांत भंडारे महाराष्ट्र से एक वरिष्ठ भारतीय राष्ट्रीय कांग्रेस नेता और १९८०-१९८२, १९८२-१९८८ और १९८८-१९९४ के दौरान तीन पदों के लिए पूर्व १९८० से १९९४ तक राज्यसभा सदस्य है।
वह भारत के उच्चतम न्यायालय के वरिष्ठ अधिवक्ता के रूप में प्रथाओं और दो ​​शब्दों के लिए सुप्रीम कोर्ट बार एसोसिएशन के अध्यक्ष थे।
वह १९ अगस्त २००७ को उड़ीसा के राज्यपाल नियुक्त किया गया था और २१ अगस्त को शपथ ली।
बेनाम (1974 फ़िल्म)
बेनाम 1974 में बनी हिन्दी भाषा की फिल्म है।
शुभा खोटे
शुभा खोटे हिन्दी फ़िल्मों की एक अभिनेत्री हैं।
मैं इन्तकाम लूँगी (1982 फ़िल्म)
मैं इन्तकाम लूँगी 1982 में बनी हिन्दी भाषा की फ़िल्म है।
ज़माना (1985 फ़िल्म)
ज़माना 1985 में बनी हिन्दी भाषा की फ़िल्म है।
काँच की गुड़िया (1961 फ़िल्म)
काँच की गुड़िया 1961 में बनी हिन्दी भाषा की फिल्म है।
मोहब्बत (1985 फ़िल्म)
मोहब्बत 1985 में बनी हिन्दी भाषा की फ़िल्म है।
ज़मीर (2005 फ़िल्म)
ज़मीर 2005 में बनी हिन्दी भाषा की फिल्म है।
जुनून (1992 फ़िल्म)
जुनून 1992 में बनी हिन्दी भाषा की डरावनी फिल्म है। इसको महेश भट्ट ने निर्देशित किया और मुख्य कलाकार राहुल रॉय, अविनाश वाधवन और पूजा भट्ट हैं। फिल्म सफल रही थी। फिल्म में डराने के लिये मॉर्फिंग का प्रयोग किया गया है।
नीता बॉम्बे, भारत में अपनी मां और पिता के साथ एक मध्यम वर्गीय जीवनशैली जीती है और एक अस्पताल में सर्जन के रूप में काम करती है। वह विवाह योग्य उम्र की है और रवि के नाम के एक संघर्षरत संगीतकार / गायक से प्यार करती है। ये उसकी माँ को पसंद नहीं है, जो चाहती है कि वह किसी ऐसे व्यक्ति से शादी करे जो अमीर हो। एक दिन एक बुरी तरह घायल पुरुष को अस्पताल में भर्ती कराया जाता है। उसे मृत घोषित किया जाता है, लेकिन वो नीता की मदद से ठीक हो जाता है और उसे छुट्टी दी जाती है। वह नीता के घर जाता है, खुद को अमीर विक्रम चौहान के रूप में पेश करता है और उसके माता-पिता से नीता का हाथ माँगता है। वह तुरंत स्वीकार करते हैं। लेकिन नीता रवि से शादी करना चाहती है और उसके साथ भागने की योजना बना रही है। उस दुर्भाग्यपूर्ण दिन, रवि वहाँ आने में नाकाम रहा और टूटे दिल से नीता ने विक्रम से विवाह करने का फैसला किया। विवाह बड़े धूमधाम और समारोह के साथ होता है। जब रवि ने नीता के जीवन में फिर से प्रवेश करने का प्रयास किया, तो उसने उसे मना कर दिया। वह नहीं जानती कि रवि की योजना विक्रम ने खराब की थी और जो वास्तव में दिन के दौरान एक इंसान है और मध्यरात्रि में एक क्रूर आदमखोर बाघ में बदल जाता है - और वह उसका अगला भोजन भी हो सकती है।
सुरक्षा (1995 फ़िल्म)
सुरक्षा 1995 में बनी हिन्दी भाषा की फिल्म है।
छोटे सरकार (1996 फ़िल्म)
छोटे सरकार 1996 में बनी हिन्दी भाषा की फिल्म है।
राम और श्याम (1996 फ़िल्म)
राम और श्याम 1996 में बनी हिन्दी भाषा की फिल्म है।
सुर (2002 फ़िल्म)
सुर 2002 में बनी हिन्दी भाषा की फिल्म है।
संगदिल सनम (1994 फ़िल्म)
संगदिल सनम 1994 में बनी हिन्दी भाषा की फिल्म है।
एलेक्स पेटीफर
अलेक्जेंडर रिचर्ड "एलेक्स पेटीफर" (जन्म अप्रैल 10, 1990) एक अंग्रेजी अभिनेता और मॉडल हैं। यह 2006 की फिल्म "स्टॉर्मब्रेकर" में अपनी एलेक्स राइडर की मुख्य भूमिका से पहले स्कूल नाटकों और टेलीविजन पर अभिनय कर चुके थे। इस फिल्म में अपनी भूमिका के लिए पेटीफर यंग आर्टिस्ट अवार्ड और एम्पायर अवार्ड के लिए नामांकित हुए थे। पेटीफर को 2011 की अपनी दो फिल्मों "आई एम नंबर फोर", एक विज्ञान गल्प एक्शन रोमांच फिल्म और एलेक्स फ्लिन की पुस्तक पर आधारित "बीस्टली" के लिए काफी सराहना मिली।
बिन्तुरोंग
बिन्तुरोंग, जिसे भालूबिल्ली, एशियाई भालूबिल्ली या पालावान भालूबिल्ली भी कहते हैं, विवराइडे (Viverridae) परिवार का एक स्तनधारी जानवर है। इसके "भालूबिल्ली" बुलाए जाने के बावजूद यह न तो बिल्ली है और न ही भालू। इसका नाम ("बिन्तुरोंग") एक विलुप्त हो चुकी मलेशियाई भाषा से आया है और इस शब्द का अर्थ अज्ञात है। यह पशु वनों की ऊंची शाखों में रहना पसंद करता है और पूर्वोत्तर भारत के जंगलों में पाया जाता है। भारत से बाहर यह बंगलादेश, भूटान, बर्मा, कम्बोडिया, इंडोनीशिया, लाओस, मलेशिया, चीन, फ़िलीपीन्स, थाईलैंड और वियतनाम में मिलता है।
यह एक निशाचरी जानवर है और रात को सक्रीय रहता है। बिन्तुरोंग अधिकतर फल खाते हैं, लेकिन अंडे, टहनियाँ, पत्ते, छोटे जानवर और चिड़ियाँ सभी इसकी ख़ुराक में सम्मिलित हैं। इसके प्राकृतिक वास-क्षेत्र में वनों के कट जाने से इसकी संख्या बहुत घाट गई है। अगर इसका पीछा करा जाए और इसे लगे की भागने का कोई उपाय नहीं है, तो बिन्तुरोंग बहुत ख़ुँख़ार तरह से लड़ सकता है। साधारण स्थितियों में यह हलकी हँसने जैसी आवाज़ करता है लेकिन क्रोध या डर में ऊँची और पतली चीखें निकालता है। चिड़ियाघरों में इसकी आयु २०-२५ साल तक देखी गई है।
अंग्रेज़ी में इसे "binturong" लिखा जाता है और "bearcat" (बेयरकैट) भी बुलाया जाता है। इंडोनेशिया के रियाउ क्षेत्र में इसे "तेन्तुरुन" (tenturun) कहा जाता है। भारत में असमिया भाषा में इसे "योउंग" और बर्मा में इसे "म्योउक-क्या" (अर्थ: बंदर-शेर) कहा जाता है।
कस्तूरी बिलाव
कस्तूरी बिलाव (Civet), जिसे गंधमार्जार या गंधबिलाव भी कहा जाता है, एशिया और अफ्रीका के ऊष्णकटिबंधीय क्षेत्रों (विशेषकर वनों) में मिलने वाला एक छोटा, पतला, बिल्ली के आकार से मिलता-जुलता और अधिकतर निशाचरी स्तनधारी प्राणी होता है। कई जीववैज्ञानिक जातियों को सामूहिक रूप से कस्तूरी बिलाव बुलाया जाता है, जो सभी मांसाहारी गण के वाइवेरिडाए कुल की सदस्य हैं (हालांकि वाइवेरिडाए कुल की सभी जातियाँ कस्तूरी बिलाव नाम से नहीं जानी जाती)। कस्तूरी बिलावों में अपनी दुम के नीचे एक गंधग्रंथि से एक विशेष प्रकार की कस्तूरी गंध उत्पन्न करने की क्षमता होती है। यह आसानी से वृक्षों में चढ़ जाते हैं और आम तौर पर रात्रि में ही बाहर निकलते हैं।
कस्तूरी बिलावों की कस्तूरी गंध के रसायनों को इत्र या कस्तूरी में मिलाकर बेचा जाता है। इसमें से सिवेटोन (Civetone) नामक कीटोन निकाला गया है। सुगंधित द्रव्यों के निर्माण में इसकी गंध प्रयुक्त होती है।
इनकी वैसी तो कई जातियाँ हैं जिनमें एक भारत का प्रसिद्ध बड़ा भारतीय कस्तूरी बिलाव (The Zibeth, Viverra zibetha) है, जो ऑस्ट्रेलिया से भारत और चीन तक फैला हुआ है। कद लगभग तीन फुट लंबा और 10 इंच ऊँचा होता है। रंग स्लेटी, जिसपर काली चित्तियाँ रहती हैं। दूसरा अफ्रीकी कस्तूरी बिलाव (African civet, Civette des civetta) है, जो इससे बड़ा ऊँचा तथा इससे गाढ़े रंग का और बड़े बालोवाला होता है। वैसे तो कस्तूरी बिलाव का शरीर बिल्ली जैसा होता है लेकिन इसका मुख कुछ-कुछ कुत्ते की भाँति आगे से खिंचा हुआ होता है। इनमें एक ग्रंथि होती है जिस से वह अपनी कस्तूरी जैसी महक पैदा करते हैं। ऐतिहासिक रूप से कस्तूरी बिलावों को मारकर उनकी ग्रंथि निकल ली जाती थी और उसका प्रयोग इत्तर बनाने के लिए किया जाता था। आधुनिक युग में जीवित पशु से ही बिना ग्रंथि निकले इस गंध के रसायन इकट्ठे किये जाते हैं।
लोक-विधि
लोक-विधि (common law / कॉमन लॉ ) या 'साधारण कानून' ऐसे कानून को बोला जाता है जो संसदीय और विधान सभाओं में बनने के बजाए न्यायाधीशों द्वारा अदालतों में फ़ैसले सुना कर बनाया जाता है। साधारण कानून के अनुसार चलने वाली न्यायिक प्रणालियों में न्यायालयों में लड़े जा रहे मुक़द्दमों में अदालत उस से मिलते-जुलते पहले लड़े गए मुक़द्दमों के निर्णयों को ध्यान में रखती है और उनके अनुसार फ़ैसला सुनती है। भूतकाल में सुनाए गए सभी न्यायिक फ़ैसले मिलकर साधारण कानून बनाते हैं। जब भी कोई नया मसला किसी न्यायलय में सुनवाई के लिए आता है तो न्यायाधीश तय करते हैं कि ऐसा प्रश्न पहले देखा गया है कि नहीं। अगर देखा गया है, तो अदालत पर अनिवार्य है कि उस से मिलता-जुलता फ़ैसला सुनाए। अगर नहीं देखा गया है, तो इसमें सुनाया गया निर्णय आने वाले ऐसे मामलों के लिए भी निर्णायक कानून का रूप धारण कर लेता है।
साधारण कानून प्रणालियाँ पहले ब्रिटेन में मध्यकाल में उत्पन्न हुई, लेकिन फिर भूतपूर्व ब्रिटिश साम्राज्य में सम्मिलित बहुत से देशों में फैल गई। आधुनिक युग में अमेरिका, भारत, मलेशिया, सिंगापुर, पाकिस्तान, श्रीलंका, कनाडा, ऑस्ट्रेलिया, दक्षिण अफ़्रीका, आयरलैंड, न्यु ज़ीलैंड, घाना और बांग्लादेश में साधारण कानून व्यवस्था का प्रयोग होता है।
हाका
हाका दक्षिण प्रशांत महासागर में स्थित द्वीपों का एक पारम्परिक नाच है। न्यू ज़ीलैंड के रग्बी के खिलाड़ी अपने मुक़ाबलों से पहले इसके माओरी रूप का प्रदर्शन करते हैं, जिस से यह विश्व भर में पहचाना जाने लगा है। इसे एक समूह में आक्रामक मुद्राओं में पैर पटककर और चिल्लाकर नाचा जाता है। इसके साथ सामूहिक रूप से कुछ परम्परागत गाने गए जाते हैं, जिनमें "का माते" सब से प्रसिद्ध है।
हाका कई मौकों पर प्रदर्शित किये जाते थे। कभी मनोरंजन के लिए, कभी अथिथियों के स्वागत के लिए और कभी युद्ध के आरम्भ से पहले आक्रामक मनोस्थिति पैदा करने के लिए और शत्रु को धमकाने के लिए। हालाँकि पुरुषों द्वारा करे गए युद्ध हाका न्यू ज़ीलैंड की रग्बी टीम की वजह से प्रसिद्ध हो गए हैं, कुछ हाका स्त्रियों और बच्चों द्वारा भी किये जाते हैं।
"का माते" (Ka Mate) मृत्यु के मुँह से जीवन लेने पर आधारित गाना है। १९वी सदी में इसे एक माओरी युद्ध नेता ने बनाया था। वह दुश्मनों के चंगुल से निकल भागा था और एक बालों वाले मित्र नेता ने उसकी मदद की थी।
बांटू भाषा परिवार
बांटू भाषाएँ (Bantu languages) नाइजर-कांगो भाषा परिवार की एक उपशाखा है जिसमें अफ़्रीका के महाद्वीप के दक्षिणी भाग में बोले जाने वाली लगभग २५० भाषाएँ हैं। यह सारी कैमरुन देश के पूर्व और दक्षिण में बोली जाती हैं। इस भाषा परिवार में स्वाहिली भाषा भी आती है जो आठ राष्ट्रों में ८ करोड़ से ज़्यादा लोग बोलते हैं। इस परिवार की अन्य भाषाओँ में शोना भाषा (१.४ करोड़ मातृभाषी), ज़ूलू भाषा (१ करोड़) और कोसा भाषा भी शामिल हैं। माना जाता है कि आज से २५००-३००० वर्ष पूर्व नाइजीरिया या कैमरून के इलाक़े में आदिम-बांटू भाषा बोली जाती थी। इसे बोलने वाले हज़ारों सालों में उप-सहारा अफ़्रीका में फैलकर बस गए और आदिम-बांटू की बहुत सी संतान भाषाएँ ही अब परिवार की भिन्न-भिन्न सदस्य हैं।
अंतरराष्ट्रीय गणितीय ओलंपियाड
अंतरराष्ट्रीय गणितीय ओलंपियाड () (IMO – आइएमओ) एक पूर्व-कॉलेजिएट छात्रों के लिए वार्षिक छह-प्रशन, 42-बिंदु गणितीय ओलंपियाड हैं, जो की अन्तर्राष्ट्रीय विज्ञान ओलम्पियाड में सबसे पुराना हैं। प्रथम आइएमओ 1959 में रोमानिया में आयोजित किया गया था। इसके पश्चात से इसे, 1980 में छोड़कर, सालाना आयोजित किया गया। आइएमओ में लगभग 100 देशों की टीम भाग लेती हैं, प्रत्येक टीम में अधिकाधिक छह छात्र, एक टीम नेता, उप नेता व प्रेक्षक होता है।
पुराना जालस्थल]
संस्कृत दिवस
भारत में प्रतिवर्ष श्रावणी पूर्णिमा के पावन अवसर को संस्कृत दिवस के रूप में मनाया जाता है। श्रावणी पूर्णिमा अर्थात् रक्षा बन्धन ऋषियों के स्मरण तथा पूजा और समर्पण का पर्व माना जाता है। वैदिक साहित्य में इसे श्रावणी कहा जाता था। इसी दिन गुरुकुलों में वेदाध्ययन कराने से पहले यज्ञोपवीत धारण कराया जाता है। इस संस्कार को उपनयन अथवा उपाकर्म संस्कार कहते हैं। इस दिन पुराना यज्ञोपवीत भी बदला जाता है। ब्राह्मण यजमानों पर रक्षासूत्र भी बांधते हैं। ऋषि ही संस्कृत साहित्य के आदि स्रोत हैं, इसलिए श्रावणी पूर्णिमा को ऋषि पर्व और संस्कृत दिवस के रूप में मनाया जाता है। राज्य तथा जिला स्तरों पर संस्कृत दिवस आयोजित किए जाते हैं। इस अवसर पर संस्कृत कवि सम्मेलन, लेखक गोष्ठी, छात्रों की भाषण तथा श्लोकोच्चारण प्रतियोगिता आदि का आयोजन किया जाता है, जिसके माध्यम से संस्कृत के विद्यार्थियों, कवियों तथा लेखकों को उचित मंच प्राप्त होता है।
सन् 1969 में भारत सरकार के शिक्षा मंत्रालय के आदेश से केन्द्रीय तथा राज्य स्तर पर संस्कृत दिवस मनाने का निर्देश जारी किया गया था। तब से संपूर्ण भारत में संस्कृत दिवस श्रावण पूर्णिमा के दिन मनाया जाता है। इस दिन को इसीलिए चुना गया था कि इसी दिन प्राचीन भारत में शिक्षण सत्र शुरू होता था। इसी दिन वेद पाठ का आरंभ होता था तथा इसी दिन छात्र शास्त्रों के अध्ययन का प्रारंभ किया करते थे। पौष माह की पूर्णिमा से श्रावण माह की पूर्णिमा तक अध्ययन बन्द हो जाता था। प्राचीन काल में फिर से श्रावण पूर्णिमा से पौष पूर्णिमा तक अध्ययन चलता था, वर्तमान में भी गुरुकुलों में श्रावण पूर्णिमा से वेदाध्ययन प्रारम्भ किया जाता है। इसीलिए इस दिन को संस्कृत दिवस के रूप से मनाया जाता है। आजकल देश में ही नहीं, विदेश में भी संस्कृत उत्सव बड़े उत्साह के साथ मनाया जाता है। इसमें केन्द्र तथा राज्य सरकारों का भी योगदान उल्लेखनीय है। जिस सप्ताह संस्कृत दिवस आता है, वह सप्ताह कुछ वर्षों से संस्कृत सप्ताह के रूप में मनाया जाता है। सीबीएसई विद्यालयों और देश के समस्त विद्यालयों में इसे धूमधाम से मनाया जाता है। उत्तराखण्ड में संस्कृत आधिकारिक भाषा घोषित होने से संस्कृत सप्ताह में प्रतिदिन संस्कृत भाषा में अलग अलग कार्यक्रम व प्रतियोगिताएं होती हैं। संस्कृत के छात्र-छात्राओं द्वारा ग्रामों अथवा शहरों में झांकियाँ निकाली जाती हैं। संस्कृत दिवस एवं संस्कृत सप्ताह मनाने का मूल उद्देश्य संस्कृत भाषा का प्रचार प्रसार करना है।
बलोच लोग
बलोच, बलौच या बलूच दक्षिणपश्चिमी पाकिस्तान के बलोचिस्तान प्रान्त और ईरान के सिस्तान व बलूचेस्तान प्रान्त में बसने वाली एक जाति है। यह बलोच भाषा बोलते हैं, जो ईरानी भाषा परिवार की एक सदस्य है और जिसमें अति-प्राचीन अवस्ताई भाषा की झलक मिलती है (जो स्वयं वैदिक संस्कृत की बड़ी क़रीबी भाषा मानी जाती है। बलोच लोग क़बीलों में संगठित हैं। वे पहाड़ी और रेगिस्तानी क्षेत्रों में रहते हैं और आसपास के समुदायों से बिलकुल भिन्न पहचान बनाए हुए हैं। एक ब्राहुई नामक समुदाय भी बलोच माना जाता है, हालांकि यह एक द्रविड़ भाषा परिवार की ब्राहुई नाम की भाषा बोलते हैं।
सन् २००९ में बलोच लोगों की कुल जनसंख्या ९० लाख पर अनुमानित की गई थी। इसमें से लगभग ६०% पाकिस्तान के बलोचिस्तान प्रान्त में और २५% ईरान के सिस्तान व बलूचेस्तान प्रान्त में रहते हैं। पाकिस्तान के सिंध और पंजाब प्रान्त के दक्षिणी भाग में भी बहुत से बलोच रहते हैं। अफ़्ग़ानिस्तान, तुर्कमेनिस्तान, ओमान, बहरीन, कुवैत और अफ़्रीका के कुछ भागों में भी बलोच मिलते हैं। बलोच लोग अधिकतर सुन्नी इस्लाम के अनुयायी होते हैं। ईरान में शियाओं की बहुतायत है, इसलिए वहाँ इनकी एक अलग धार्मिक पहचान है।
बलोचों के कुछ मुख्य क़बीले इस प्रकार हैं:
बलोच पुरुष शलवार कमीज़ पहनते हैं और बलोच टोपी की भी विशेष पहचान है। बलोच स्त्रियाँ खुले चोग़े और लेहंगे पहनती हैं, जिसपर अक्सर शीशे के टुकड़े लगे होते हैं। औरतें अपना सर एक "सरिग" नाम के वस्त्र से ढकती हैं। इनमें ज़ेवर बहुत लोकप्रीय हैं, ख़ासकर कान में पहनने वाले "दोर" नाम के भारी झुमके जिनको सोने की पतली ज़ंजीरों से सर पर बाँधा जाता है ताकि भार से कानों को नुक़सान न पहुँचे। वे अपने चोग़ों को सामने से बंद करने के लिए एक "तसनी" नाम के सोने के ज़ेवर का भी प्रयोग करतीं हैं।
बलोच लोगों में धार्मिक कट्टरवाद बहुत कम मिलता है और राष्ट्रीयता की भावना काफी प्रबल है। बलोचिस्तान के ईरानी और पाकिस्तानी दोनों हिस्सों में अलगाववादी विद्रोह समय-समय पर होते रहे हैं। ईरान में शिया-सुन्नी अलगाव को लेकर उनमें भिन्नता की भावना है। गाना-बजाना बलोचों की संस्कृति में बहुत महत्वपूर्ण है और इसमें ढोल का प्रयोग बहुत होता है (इसे बलोचिस्तान में दोहोल कहा जाता है)। **हिंदुस्तान के राजस्थान पंजाब गुजरात में बलोच लोगों का चादर कुर्ता सर पर पगड़ी चमड़े की जूती पहनते है, महीलाऐ लहंगा कुर्ता सलवार कमीज सर पर ओढ़नी कोटी और विशेष लोई पहनती हैं
यालू नदी
यालू नदी (चीनी: 鸭绿江) या अमनोक नदी (कोरियाई: 압록강) उत्तर कोरिया और चीन की अंतर्राष्ट्रीय सीमा पर स्थित एक नदी है। "यालू" नाम मान्छु भाषा से लिया गया है जिसमें इसका अर्थ "सरहद" होता है। यह दरिया चंगबाई पर्वत शृंखला के लगभग २,५०० मीटर ऊँचे बएकदू पर्वत से उत्पन्न होता है और फिर कुछ मरोड़ों के साथ दक्षिण-पश्चिम की तरफ़ बहता हुआ कोरिया की खाड़ी में जा मिलता है। इसकी लम्बाई ७९० किमी है और इसे ३०,००० वर्ग किमी के जलसम्भर क्षेत्र से पानी मिलता है। इसपर नावी यातायात कठिन है क्योंकि बहुत से स्थानों पर इसकी गहराई काफी कम है।
यालू नदी ऐतिहासिक महत्ता रखती है क्योंकि इसी के किनारे कोरिया का प्राचीन गोगुरयेओ राज्य उभरा था। इसी गोगुरयेओ राज्य का नाम आगे बदलकर गोरेयो बना, जिस से कोरिया का नाम "कोरिया" पड़ा। बहुत से पुराने क़िले इस दरिया के किनारे पर खड़े हुए हैं। यालू नदी का युद्धों में भी महत्त्व रहा है। १८९४-९५ के चीनी-जापानी युद्ध और १९०४ के रूसी-जापानी युद्ध में यालू पर भारी जंग हुई थी। अमेरिका के कोरियाई युद्ध की भी शुरुआत चीनी सेना ने १९५० में यालू को पार कर के की थी। १९९० के दशक से बहुत से उत्तर कोरियाई शरणार्थी यालू पार कर के चीन में घुसने लगे हैं।
यालू नदी में बहुत से छोटे रेतीले द्वीप हैं। इनको लेकर चीन और उत्तर कोरिया ने मिलकर १९७२-१९७५ के काल में एक मुआइना किया और ६१ ऐसे द्वीप पाए गए। इनमें से ४८ उत्तर कोरिया को मिले और १३ चीन को। सन् १९९० में चीन और उत्तर कोरिया ने दूसरा ऐसा निरीक्षण और समझौता करने की कोशिश की लेकिन यह काम आपसी विवादों की वजह से रुक गया। चीन की तरफ़ भी जो यालू नदी का क्षेत्र है वहाँ भी कोरियाई नस्ल के लोग बसते हैं और बहुत से कोरियाई लोगों में भावना है की यह क्षेत्र चीन का नहीं बल्कि कोरिया का होना चाहिए। फिर भी सरकारी स्तर पर चीन और उत्तर कोरिया में तालमेल होने से इन दोनों देशों के बीच में आजतक यह मसला नहीं बना है।
तूमन नदी
तूमन नदी या तूमेन नदी एक ५२१ किमी लम्बी नदी है जो उत्तर कोरिया की रूस और चीन के साथ सीमाओं पर बहती है। यह चंगबाई पर्वत शृंखला के लगभग २,५०० मीटर ऊँचे बएकदू पर्वत से उत्पन्न होकर पूर्वी सागर (जापान सागर) की ओर बहकर उसमें मिल जाती है। इसका नाम मंगोल भाषा से लिया गया है, जिसमें इसका अर्थ "दस हज़ार" निकलता है। उत्तर कोरिया और चीन दोनों ने इसके किनारे बहुत से कारख़ाने बनाए हुए हैं, जिन से इस का पानी बहुत प्रदूषित रहता है। फिर भी यह एक पर्यटक स्थल है और चीन ने इसके किनारे कुछ टहलने-योग्य पर्यटक स्थल बनाए हैं जहाँ से लोग नदी के पार झाँक कर उत्तर कोरिया देख सकते हैं।
तूमन नदी काफ़ी कम गहराई रखती है और इसे तैर कर पार करना आसान है। १९९० के दशक से उत्तर कोरिया की आर्थिक स्थित ख़राब रही है और वहाँ पर भुखमरी की ख़बरें भी आती रहती हैं। बहुत से उत्तर कोरियाई शरणार्थी तैर कर तूमन नदी पार करके चीन पहुँचने की कोशिश करते हैं। तूमन से दक्षिण में स्थित यालू नदी भी चीन और उत्तर कोरिया की सरहद पर है लेकिन उसे पार करना ज़्यादा कठिन है।
वित्तीय साक्षरता
वित्तीय साक्षरता का अर्थ है - धन के सही ढंग से उपयोग को समझने की क्षमता'। दूसरे शब्दों में इसका मतलब किसी व्यक्ति में मौजूद कुछ कौशलों तथा ज्ञान से है जिनके बल पर वह सोचसमझकर प्रभावशाली निर्णय ले पाता है। विभिन्न देशों में वित्तीय साक्षरता की स्थिति अलग-अलग है।
"वित्तीय शिक्षा" का अर्थ होता है, "धन" के बारे में सही जानकारी प्राप्त करना, जिससे हम अपने "धन" का सही प्रबंधन करते हुए, अपने वित्तीय भविष्य को सुरक्षित एवं बेहतर बना सकें l
"वित्तीय शिक्षा" की आवश्यकता इसलिए है क्यों की अब समय बदल चुका है, अमीर और अमीर होता जा रहा है किन्तु मध्यम वर्ग और गरीब होता जा रहा है, हमारी वित्तीय समस्याएं और बढ़ती जा रही हैं किन्तु कही भी इस समस्या का कोई समाधान नजर नहीं आ रहा है l सिर्फ यही नहीं "वित्तीय समस्या" के कारण ही समाज में "गरीबी" "घरेलू हिंसा" "अपराध" एवं "भ्रष्टाचार" आदि असामाजिक समस्याएं भयानक रूप लेती जा रही हैं, जिससे हमारा जीवन अस्त-व्यस्त होता जा रहा है l
"वित्तीय शिक्षा" से हमारे "विचारों" में बदलाव आएगा, जिससे हमारे "काम" बदल जायेंगे और जब हमारे काम बदल जायेंगे तब हमारे "परिणाम" भी बदल जायेंगे l क्योंकि हम एक ही काम को बार-बार करते हैं और हर बार अलग परिणाम की अपेक्षा करते रहते हैं किन्तु हमारे परिणाम नहीं बदलते l अतः यदि हमें अपने जिंदगी के "परिणाम" बदलने है तो हमें "काम" बदलने होंगे और "काम" तभी बदलेंगे जब हमारे "विचार" बदलेंगे l इस तरह जब हमारे "वित्तीय-विचार" में बदलाव आएगा तब "समाज" में भी वित्तीय बदलाव आएगा और जब हमारा समाज वित्तीय रूप से प्रशिक्षित होगा, तब हमारा देश भी वित्तीय रूप से मजबूत हो जायेगा, जिससे न सिर्फ हमारा बल्कि हमारे देश का आर्थिक स्वरुप ही बदल जायेगा l जहाँ "वित्तीय-समस्या" की नहीं, "वित्तीय-समाधान" की स्थिति निर्मित हो जाएगी, जोकि सिर्फ और सिर्फ "वित्तीय-शिक्षा" से ही संभव है l
"वित्तीय-शिक्षा" का प्रचार-प्रसार करने का अर्थ है, "लोगों की वित्तीय समस्याओं के समाधान के लिए मदद करना" !! "वित्तीय-शिक्षा" का विस्तार करना हमारा फ़र्ज़ और कर्त्तव्य दोनों है जिससे हमारे साथ-साथ सभी का आर्थिक कल्याण हो सके तथा वर्तमान एवं भविष्य की बढ़ती हुई "वित्तीय-समस्याओं" का समाधान हो सके l यदि हमें "समस्या का नहीं, बल्कि समाधान का हिस्सा बनना है तो हमें यह जिम्मेदारी निभानी ही होगी l जबकि आज भारत को सिर्फ "विचार" की नहीं बल्कि एक "वित्तीय-विचार" की सख्त जरूरत है l जब हमारे समाज का एक-एक परिवार आर्थिक रूप से मज़बूत होगा तभी हमारा देश भी आर्थिक रूप से मज़बूत होगा l
मॅथ्यू मॅकोनहे
मॅथ्यू डेविड मॅकोनहे () (जन्म नवंबर 4, 1969) एक अमेरिकी अभिनेता हैं। 1990 के दशक के शुरू में छोटी भूमिकाओं की श्रृंखला के बाद म्क्कोनौघेय अपनी "डेज्ड एन्ड क्न्फयूस्ड" की ब्रेकआउट भूमिका के लिए चर्चा में आए। इसके पश्चात यह "अ टाइम टू किल, काँन्टेक्ट, यू-571, टिपटोस, सहारा," और "वी आर मार्शल" जैसी फिल्मो में नजर आए। म्क्कोनौघेय सर्वाधिक रोमांटिक हास्य फिल्मो: "वेडिंग प्लानर, हाउ टू लूस अ गाय इन 10 डेस, फेल्यर टू लॉन्च, घोस्ट आँफ गर्लफ्रेंडस पास्ट" और "फूल्स गोल्ड" में निभाई गई अपनी अग्रणी भूमिकाओ के प्रदर्शन के लिए जाने जाते हैं।
जिप्सी बूट्स
जिप्सी बूट्स (जन्म: 19 अगस्त 1914 - मृत्यु: 8 अगस्त 2004), जन्मनाम: रॉबर्ट बूटजीन जिन्हें बूट्स बूटजीन के नाम से भी जाना जाता है, एक अमेरिकी फिटनेस अग्रणी, अभिनेता और लेखक थे। उन्हे योग और स्वास्थ्य भोजन के रूप में "वैकल्पिक" जीवन शैली की मुख्यधारा अमेरिका द्वारा स्वीकृति के लिए नींव बिछाने का श्रेय दिया जाता है। उनकी किताबों "बरेफीट एंड गुड थिंग्स टु ईट" और "थे जिप्सी इन मे" ने उन्हे पंथ अनुचर प्रदान की।
अंगमाली
अंगमाली (Angamaly) भारत के केरल राज्य के एर्नाकुलम ज़िले में स्थित एक नगर है।
राष्ट्रीय राजमार्ग ५४४ के मार्ग पर बसा हुआ अंगमाली शहर कोच्चि का एक उपनगर है। यहाँ मई 1952 में पंचायत का गठन हुआ। नगरपालिका 1978 में गठित हुए।
कुड़ुख
कुड़ुख या 'कुरुख' एक भाषा है जो भारत, नेपाल, भूटान तथा बांग्लादेश में बोली जाती है। भारत में यह बिहार, मध्य प्रदेश, छत्तीसगढ़, झारखण्ड एवं पश्चिम बंगाल के उराँव जनजातियों द्वारा बोली जाती है। यह द्रविण परिवार से संबन्धित है। इसको 'उराँव भाषा' भी कहते हैं।
छत्तीसगढ़ में बसने वाली उरांव जाति की बोली को कुरुख कहते हैं। इस भाषा में तमिल और कनारी भाषा के शब्दों की बहुतायत है। कुड़ुख भाषा को पश्चिम बंगाल में राजकीय भाषा के रूप में फरवरी २०१८ में स्वीकृति मिली थी।
गुलाग
गुलाग (रूसी: ГУЛаг) सोवियत संघ की उस सरकारी संस्था का नाम था जो सोवियत संघ में श्रम-कारावास चलाती थी। श्रम-कारावास में बंदियों से भारी मेहनत करवाई जाती थी और अक्सर उन्हें हज़ारों मील दूर साइबेरिया जैसे निर्जन क्षेत्रों में भेजा जाता था। श्रम-कारावास वही दंड प्रणाली है जिसे पुरानी भारतीय क़ानूनी भाषा में "क़ैद-ए-बामुशक्कत" और अनौपचारिक भाषा में "पत्थर तोड़ने की सज़ा" कहा जाता था। गुलाग में इन दूर-दराज़ इलाक़ों में अड्डे बने हुए थे जहाँ बंदी काम करते थे। यह क़ैदी छोटे-मोटे चोरों से लेकर सोवियत संघ की सरकार का विरोध करने वाले राजनैतिक बंदी हुआ करते थे और गुलाग प्रणाली का प्रयोग राजनैतिक विरोध कुचलने के लिए कई दशकों तक किया गया। कुछ लोगों को तो सरकार के ख़िलाफ़ चुटकुला सुनाने या काम से कभी अनुपस्थित होने के कारण से भी गुलाग भेज दिया जाता था।
अनुमान किया गया है कि सोवियत संघ के दौर में इन गुलागों में कुल लगभग १.४ करोड़ लोगों को भेजा गया। द्वितीय विश्वयुद्ध के दौरान खाना कम पड़ने से ५ लाख से अधिक कैदियों ने इन गुलागों में अपना दम तोड़ दिया। माना जाता है कि १९२९-१९५३ के काल में गुलागों में १६ लाख लोगों की मृत्यु हुई।
गुलाग नाम रूसी के "ग्लावनोए उप्रावल्येनिये इस्प्रावित्येलनो-त्रुदोविह लाग्येर्येय इ कोलोनीय" (Гла́вное управле́ние исправи́тельно-трудовы́х лагере́й и коло́ний) का एक प्रकार का आदिवर्णी (ऐक्रोनिम) है। धीरे-धीरे सोवियत संघ की पूरी श्रम-कारावास प्रणाली को "गुलाग" कहा जाने लगा, हालांकि यह संसथान १९६० में बंद कर दिया गया और अन्य प्राधिकरणों ने इस की जगह ले ली। अलिक्सैन्डर सोल्झ़नीत्सिन (जीवनकाल: १९१८-२००८, १९७० में साहित्य के लिए नोबेल पुरस्कार विजेता) नामक सोवियत लेखक को एक गुलाग में क़ैद रखा गया था और इन्होनें इसका वर्णन अपनी पुस्तक "गुलाग द्वीपसमूह" (रूसी: Архипелаг ГУЛАГ, आर्ख़िपेलाग गुलाग; अंग्रेज़ी: The Gulag Archipelago; द गुलाग आर्किपलेगो) में किया जो यूरोप और अमेरिका में १९७३ में छपी। इस में उन्होंने गुलाग कारावास अड्डों की तुलना समुद्र में बिखरे हुआ द्वीपों से की थी जहाँ कैदियों को निर्वासित किया जाता था। अंग्रेजो ने भारत में जैसे अंडमान द्वीप भेजकर कालापानी की सज़ा देने की शुरुवात की थी, उसी तरह लेखक ने इस उपन्यास में गुलाग नामक एक द्वीप की कल्पना की है। इस उपन्यास के प्रकाशन के बाद "गुलाग" शब्द विश्व भर में मशहूर हो गया।
ऐन ऐप्पलबौम, जिन्होनें गुलाग प्रणाली का गहरा अध्ययन किया, कहती हैं कि "बड़े मायनों में, 'गुलाग' का अर्थ सोवियत ज़ुल्मी व्यवस्था ही बन चुका है, वह तरीक़े जिन्हें कैदी कभी 'मांस पीसने की चक्की' बुलाया करते थे: गिरफ़्तारियाँ, कठोर पूछताछ, सर्द जानवर ले जाने वाली गाड़ियों में सफ़र, ज़बरदस्ती मेहनत करवाना, परिवारों का नाश, वर्षों का निर्वासन, छोटी उम्र में बेवजह की मौत आदि।"
संयुक्त राज्य ओलम्पिक समिति
संयुक्त राज्य ओलम्पिक समिति () (USOC – यूएसओसी) एक लाभ निरपेक्ष संस्था हैं जो की संयुक्त राज्य अमेरिका के लिए राष्ट्रीय ओलम्पिक समिति व राष्ट्रीय पारालम्पिक समिति की तरह कार्य करती हैं।
डान्सिज़ विद वुल्व्ज़
डान्सिज़ विद वुल्व्ज़ (अंग्रेजी: Dances with Wolves, भेड़ियों के साथ नाच) सन् १९९० में प्रदर्शित की गई एक वॅस्टर्न शैली की अमेरिकी फ़िल्म है। इसका निर्देशन कॅविन कॉस्ट्नर (Kevin Costner) ने किया था और यही इसके मुख्य अभिनेता भी थे। यह माइकल ब्लेक (Michael Blake) द्वारा १९८८ में लिखित इसी नाम के एक उपन्यास पर आधारित है। यह अमेरिकी गृहयुद्ध में उत्तरी संघीय सेना के एक लॅफ़्टॅनन्ट की कहानी है जो युद्ध के बाद अमेरिका के उस समय की सीमा पर जाकर तैनात होता है जो मूल अमेरिकी आदिवासी क्षेत्र से लगती थी। वहाँ उसका पाला सू (Sioux) जाति की लकोटा (Lakota) उपशाखा के एक कबीले से होता है, जिनके साथ उसकी फ़िल्म में साहानुभुती इस हद तक बढ़ती जाती है की वह स्वयं ही क़रीब-क़रीब उस कबीले का सदस्य बन जाता है।
कॅविन कॉस्ट्नर को इस फ़िल्म को बनाने में ५ साल लगे लेकिन उन्होंने इस केवल २.२ करोड़ डॉलर में तैयार किया। फ़िल्म का स्तर बहुत बढ़िया था और इसने उस साल ७ ऑस्कर (Oscar) पुरस्कार जीते जिनमे सर्वश्रेष्ठ फ़िल्म का ख़िताब भी शामिल था। इस फ़िल्म का बहुत सा डायलॉग लकोटा भाषा में था (अंग्रेज़ी अनुवाद के उपशीर्षकों के साथ)। सन् २००७ में अमेरिकी कोंग्रेस (संसद) के पुस्तकालय ने इस फ़िल्म को अमेरिकी राष्ट्रीय फ़िल्म पंजीकरण सूची में जगह दी क्योंकि यह "सांस्कृतिक, ऐतिहासिक या कला-सौन्दर्य के नज़रिए से महत्वपूर्ण थी।"
सू लोगों में रिवाज था की लोगों का नाम ऐसी चीज़ों पर रखा जाये जो उसके चेहरे, शरीर या व्यक्तित्व की किसी बात की याद दिलाता हो। इस फ़िल्म के मुख्य नायक का नाम फ़िल्म में जॉन डनबार (John Dunbar) था। जब वह सीमा पर तैनात हुआ तो वहाँ उसके अलावा और कोई श्वेतवर्णी अमेरिकी नहीं था। वह अकेला पड़ गया। एक भेड़िया उसकी चौकी पर आने लगा और धीरे-धीरे उन दोनों की दोस्ती हो गई। डनबार ने उसका नाम "दो मोज़े" (Two Socks, टू सॉक्स) रख दिया क्योंकि भेड़िये के आगे के दो पाऊँ नीचे से सफ़ेद थे, बिलकुल जैसे उसने मोज़े पहने हों। एक दिन यह एक दुसरे के पीछे भागकर खेल रहे थे, जब क़बीले के कुछ योद्धाओं ने उन्हें देख लिया। सू रिवाज के अनुसार उन्होंने डनबार का नाम "भेड़िये के साथ नाचने वाला" (Dances with Wolves, डान्सिज़ विद वुल्व्ज़) डाल दिया और यही फ़िल्म का नाम भी है।
2008 ग्रीष्मकालीन ओलंपिक में फ्रांस
फ्रांस ने चीन की राजधानी बीजिंग में आयोजित हुए 2008 ग्रीष्मकालीन ओलम्पिक में भाग लिया था। फ्रांस ने 323 एथलीटों के दल को चीन भेजा था। फ्रांसीसी एथलीटों ने कुल 41 पदक जीते जिसमें सात स्वर्ण, सोलह रजत व अठारह कांस्य थे। फ्रांस ने पदक तालिका में दसवां स्थान अर्जित किया था।